ชง กยศ.ขยายเวลากู้รายใหม่
ดร.สุทธศรี วงศ์สมาน ปลัดกระทรวงศึกษาธิการ (ศธ.) เปิดเผยว่า ตามที่คณะกรรมการกองทุนให้กู้ยืมเพื่อการศึกษา (กยศ.) เห็นชอบผู้กู้รายใหม่ ปีการศึกษา 2557 จำนวน 204,000 ราย ใช้งบประมาณ 3,610 ล้านบาท โดยในส่วนของคณะอนุกรรมการบัญชีจ่ายที่ 1 กยศ.ดูแลผู้กู้ระดับการศึกษาขั้นพื้นฐานมีผู้กู้รายใหม่ที่ดำเนินการกู้ยืมผ่านระบบ e-Studentloan ทั้งหมด 159,695 คน แต่ยังพบว่ามีผู้ที่ต้องการกู้ยืมตกค้างอยู่ถึง 41,350 ราย เป็นผู้ที่เรียนอยู่ชั้นมัธยมศึกษาตอนปลายทั้งหมด ที่ประชุมคณะอนุกรรมการบัญชีจ่ายที่ 1 จึงมีมติเห็นชอบจัดสรรทุนสำหรับผู้กู้ยืมรายใหม่เพิ่มเติม 22,589 ราย ใช้งบฯ 682,005,147 บาท ,แบ่งเป็นผู้กู้ ม.ปลาย 7,452 ราย ใช้งบฯ 101,431,590 บาท ประกาศนียบัตรวิชาชีพ (ปวช.) 10,548 ราย ใช้งบฯ 338,296,957 บาท ประกาศนียบัตรวิชาชีพชั้นสูง (ปวส.) 4,442 ราย ใช้งบฯ 234,537,600 บาท ปริญญาตรี 147 ราย ใช้งบฯ 7,739,000 บาท ทั้งนี้จะเสนอขอนำโควตาผู้กู้รายใหม่ระดับ ปวช.และ ปวส.ที่ใช้ไม่หมด มาจัดสรรให้ผู้ที่ขอในระดับ ม.ปลาย ที่ตกค้างถึง 41,350 ราย แต่มีโควตาเพียง 7,452 ราย โดยจากนี้อนุกรรมการบัญชีจ่ายที่ 1 จะเสนอเรื่องไปยังคณะกรรมการ กยศ. เพื่อขอความเห็นชอบขยายระยะเวลาดำเนินการกู้ยืมในระบบ e-Studentloan เพิ่มเติมอีก 30 วัน.
ดร.สุทธศรี วงศ์สมาน ปลัดกระทรวงศึกษาธิการ (ศธ.) เปิดเผยว่า ตามที่คณะกรรมการกองทุนให้กู้ยืมเพื่อการศึกษา (กยศ.) เห็นชอบผู้กู้รายใหม่ ปีการศึกษา 2557 จำนวน 204,000 ราย ใช้งบประมาณ 3,610 ล้านบาท
สุทธศรี วงษ์สมาน,กระทรวงศึกษาธิการ,เงินกู้,กยศ,กองทุนให้กู้ยืมเพื่อการศึกษา,ผู้กู้รายใหม่